open-index/open-wikipedia-markdown huggingface dataset:
CamelCase

miniatura|200px|Exemplo de CamelCase nun indicador.

**CamelCase** é nunha transformación gramatical, usada decote en linguaxes de programación, que consiste en xuntar as frases ou verbas compostas nun só termo, eliminando os espazos entre termos e aplicando maiúsculas á primeira letra de cada verba, para facilitar o seu uso e evitar conflitos en linguaxes onde os espazos posúen unha significación adicional non relacionada, vinculada ou non influente na súa consideración adicional de separador de termos nas linguaxes naturais. Dentro da práctica da programación considérase un aspecto de estilo na mesma.

Existen dous tipos de CamelCase:

* UpperCamelCase, cando a primeira letra de todas se atopa escrita en maiúsculas. Por exemplo: *ExemploDeUpperCamelCase*
* lowerCamelCase, a primeira letra da primeira verba se atopa escrita en minúsculas e as primeiras letras das demais verbas se atopan escritas en maiúsculas. Por exemplo: *exemploDeLowerCamelCase*

Trátase dun estándar en programación e nas primeiras ferramentas wiki; tamén se usa ás veces para nomes comerciais. Fóra destes ámbitos non se usa con frecuencia: o primeiro caso coñecido foi na verba comercial CinemaScope, alleo a contextos de programación.

Un exemplo da súa utilización é a linguaxe de programación Java onde os nomes de clases se escriben seguindo as pautas dun UpperCamelCase, namentres que para os membros das clases úsase lowerCamelCase.

## Véxase tamén
### Ligazóns externas
*Definición e referencias históricas .
Cantón de Sankt Gallen

[miniatura|[Almabtrieb en Mels en 2019.]]
O cantón de **Sankt Gallen** (en alemán: *Sankt Gallen*, francés *Saint-Gall*, italiano *San Gallo*, romanche: *Sogn Gagl*) é un cantón suízo. Atópase no nordeste de Suíza, ten unha superficie de 2.026&nbsp;km.

## Xeografía 
O cantón está situado no nordeste de Suíza, limita ao norte co Lago Constanza (*Bodensee*). Ao leste áchase o val do Rin. Á beira contrario deste atópanse Austria e Liechtenstein. Ao sur limita cos cantóns de Grisóns, Glaris e Schwyz. Ao oeste áchase o cantón de Zürich e ao norte o cantón de Turgovia.

Os dous cantóns de Appenzell Interior e Appenzell Exterior están rodeados completamente polo territorio do cantón de Sankt Gallen.

## Historia 
O cantón de Sankt Gallen está constituído polos territorios adquiridos pola abadía de Sankt Gallen co pasar dos séculos. Formou parte do cantón de Säntis durante a época da República Helvética. Isto só foi posible logo de haber secularizado a Abadía en 1798. En 1803 a rexión uniuse á Confederación Suíza como cantón de Sankt Gallen. A constitución cantonal foi introducida en 1890.

## Economía 
A actividade agrícola consiste basicamente na cría de gando e a produción de queixos na área da montaña. Na planicie predomina a produción de froitas e viños, aínda que existe tamén a gandería.

A industria cantonal comprende: óptica, pirotécnica, química e farmacéutica. O turismo desempeña un papel importante en moitos lugares de vacacións, como as fontes termais de Bad Ragaz e un gran número de estacións de inverno.

Ingresos (en millóns de CHF): 18 347 fr

## Distritos 
O cantón estaba subdividido en quince distritos, pero a partir de xaneiro de 2003 repartiuse en oito circunscricións electorais:

* Rheintal (corresponde á fusión dos distritos de Oberrheintal e Unterrheintal) 
* Rorschach (corresponde ao distrito de Rorschach) 
* distrito de Sankt Gallen (corresponde á fusión dos distritos de Sankt Gallen e Gossau) 
* Sarganserland (corresponde ao distrito de Sargans) 
* See-Gaster (corresponde aos distritos de See e Gaster) 
* Toggenburg (corresponde aos distritos de Untertoggenburg, Alttoggenburg, Obertoggenburg e Neutoggenburg) 
* Werdenberg (corresponde ao distrito de Werdenberg) 
* Wil (corresponde aos distritos de Wil e Untertoggenburg)

## Cidades 
Cidades do cantón (con máis de 10.000 habitantes): 
* Sankt Gallen (70.000) 
* Jona (17.061) 
* Gossau (16.941) 
* Wil (16.443) 
* Uzwil (11.997) 
* Altstätten (10.372) 
* Buchs (10.255)
Chaka Khan

**Chaka Khan**, cantante estadounidense nada en Great Lakes, Illinois o 23 de marzo de 1953 co nome de **Yvette Marie Stevens**. Na súa mocidade colaborou co programa de almorzos gratuítos para nenos dos Panteras Negras. É nesa época cando toma o nome de *Chaka*, en homenaxe a figuras históricas da negritude como Chaka Bey ou Shaka dos zulús. Despois de abandonar a escola en 1969 pasará por distintos grupos até que coñece a Kevin Murphy e André Fisher e deciden formar o grupo Rufus. Nese anos casa co baixista Hassam Khan, adoptando o seu apelido.

Rufus debuta en 1973 e ten un rápido éxito na escena funk da época. Cando se separan en 1978 teñen na súa conta media ducia de álbums de ouro ou de platino.

A partir de 1978 Chaka Khan comeza a súa carreira en solitario co hit "I'm Every Woman". Dende entón a súa carreira atinxiu multitude de estilos como o funk, disco, jazz, hip hop, pop e blues.

## Discografía en solitario 
* 1978 Chaka
* 1980 Naughty
* 1981 What Cha' Gonna Do For Me
* 1982 Echoes Of An Era
* 1982 Chaka Khan
* 1984 I Feel For You
* 1986 Destiny
* 1988 C.K.
* 1989 Life Is A Dance: The Remix Project
* 1999 The Woman I Am
* 1995 Dare You To Love Me
* 1996 Epiphany: The Best Of Chaka Khan Vol.1
* 1998 Come 2 My House
* 1999 Dance Classics Of Chaka Khan (Edición só para o Xapón)
* 2004 ClassiKhan
* 2006 The Platinum Collection
* 2007 Funk This
Rufus

**Rufus**, banda estadounidense de música funk. Desenvolveu a súa actividade entre os anos 1972 e 1983 e deu a coñecer a Chaka Khan que máis tarde desenvolvería a súa carreira como solista.
Publicaron numerosos ghits durante a súa carreira, entre eles "Tell Me Something Good," "Sweet Thing" e "Ain't Nobody".

## Discografía 
* 1973 *Rufus*
* 1974 *Rags to Rufus*
* 1974 *Rufusized*
* 1975 *Rufus featuring Chaka Khan*
* 1977 *Ask Rufus*
* 1978 *Street Player*
* 1979 *Numbers*
* 1979 *Masterjam*
* 1980 ''Party 'Til You're Broke* (sen Chaka Khan)
* 1981 *Camouflage*
* 1983 *Seal In Red* (sen Chaka Khan)
* 1983 *Live: Stompin' at the Savoy''
Limodre

Como topónimo **Limodre** pode referirse a:

;En Galiza
***Limodre**, parroquia do concello de Fene;
****A Fraga de Limodre**, lugar de dita parroquia.
Tina Harris

**Tina Harris**, nada o 23 de abril de 1975 en Baltimore (Maryland), é unha cantante estadounidense de música pop. A parte máis importante da súa carreira coincide coa súa participación no grupo Sweetbox, co que colaborou no seu primeiro disco de 1998, "Sweetbox" ("Everything's Gonna Be Alright" no mercado asiático).
Sweetbox

**Sweetbox**, na actualidade coñecido como **Jade**, é un grupo estadounidense fundado en 1995 e liderado por Jade Villalon (2000-2007) e logo por Jamie Pineda desde 2007. O estilo entra dentro do pop comercial, con algunhas influencias puntuais doutros estilos.

## Discografía 
* *Sweetbox* - 1998 (único álbum con Tina Harris como vocalista, no mercado asiático foi lanzado baixo o nome "Everything's Gonna Be Alright")
* *Classified* - 2001
* *Jade* - 2003
* *Adagio* - 2004
* *13 Chapters* - 2004 
* *After The Lights* - 2004
* *Best of Sweetbox* - 2005 Tamén editado coma *Greatest Hits*
* *Raw Treasures Volume 1* - 2005
* *Addicted* - 2006
* *Live* - 2006 CD+DVD
* *Best of 12" Collection* - 2006
* *Out Of The Box* - 2007 (primeiro lanzamento baixo o nome de "Jade")

## Véxase tamén 
### Ligazóns externas 
* Páxina oficial
Neovirxilianismo

O **neovirxilianismo** é unha vangarda galega da primeira metade do século XX e que fai referencia a Virxilio, autor de xeórxicas e bucólicas inducidas por César para gabar a vida do campo nun momento de éxodo rural.

## Orixe e definición
Recibiu tamén os nomes de "paisaxismo humanista" e de "Escola dos poetas do Norte de Lugo". A denominación de Neovirxilianismo ten a súa orixe na poesía de Aquilino Iglesia Alvariño. Mais foi este mesmo autor quen creou a nomenclatura de "Poetas do Norte de Lugo", debido a que a maioría dos creadores líricos pertencentes a esta corrente eran orixinarios desta zona de Galiza, concretamente versificadores educados no Seminario Concilar de Mondoñedo. Pese a que o neovirxilianismo ten os seus antecedentes na obra de Antonio Noriega Varela e Xosé Crecente Vega, os seus principais cultivadores foron Aquilino Iglesia Alvariño e Xosé María Díaz Castro.

É unha corrente xurdida na época da vangarda, mais que combina o mundo clásico grecolatino coa realidade paisaxística galega, a cal é a gran protagonista desta lírica.

## Principais características
*Foi cultivada por autores cunha forte formación clásica;
*A temática é paisaxística e localista;
*Reivindicación da cultura popular galega, arrequentada con elementos grecolatinos;
*Son textos altamente elaborados, sometidos a un evidente rigor métrico, marcado pola métrica clásica:
*Dignificación do elemento rural e do idioma galego.

## Autores
Os autores deste tipo de poesía son case todos lugueses. Cada un presenta certas peculiaridades que moitas veces dependen do tempo no que escribe. Algúns destes autores son:

* Antonio Noriega Varela: denominado o “poeta da montaña” en oposición a Manuel Leiras Pulpeiro, o “poeta da mariña”. Da súa obra destaca: *Montañesas* (1904) e *Do ermo* (1920) .
* Xosé Crecente Vega: gran latinista, a súa poesía é menos innovadora cá de Noriega Varela. É o autor do poemario *A codeseira* (1933).
* Aquilino Iglesia Alvariño: gran latinista (chamado “o señor das palabras”) autor de *Corazón ao vento*, *Señardá* e *Cómaros verdes* (1947), libro que quizais dea as liñas tópicas desta poesía, unha poesía fría e distante, aínda que tamén contén poemas neotrobadorescos. É o primeiro libro importante tras a guerra civil.
* Xosé María Díaz Castro: autor dun único libro en galego, *Nimbos* (1961), obra que marca o clímax estético desta tendencia.
* Manuel María: *Terra Chá* (1954).
* Uxío Novoneyra: *Os eidos* (1955).

## Notas
Moon Cresta

**Moon Cresta** é unha banda de *power & funk* ou como eles se denominan ''funk n' roll*, un estilo eléctrico e aberto con influencias do rock e funk dos anos 70 cun son contemporáneo. Entre as súas influencias están clásicos como Led Zeppelin ou Stevie Wonder, e outros máis actuais coma Audioslave ou Jamiroquai. Este cuarteto pretende chegar aos sentimentos do público mediante as súas letras que se aferran a unha base rítmica guitarreira.

## Traxectoria 
Este grupo formouse a finais de 1998, e tivo varios cambios de formación. Levan unha carreira de loita polos escenarios de toda a Península Ibérica nos que pasaron dous anos de xira ininterrompida, cos temas do seu dobre álbum de debut *CD+DVD “eROCKtile dysFUNKtion SOULutions”*.

Para o seu segundo disco *The Sparkling Radiostars & Their Lunatic Orcresta*, o grupo trasládase a Weed, California (USA), aos RadioStar Studios. Alí, esta agrupación puido acceder á mesma mesa de mesturas que a que se empregou no LP “The song remains the same” de Led Zeppelín, ás guitarras utilizadas en sesións de grandes artistas da historia do rock como Tom Petty ou Johnny Cash, e deste xeito, conseguen unha calidade técnica superior.

## Membros 
* Manuel "Doble L": (guitarra e coros)
* David "Mr. D." Vázquez (teclados e voz)
* Kike "Calzonetti" (baixo e voces)
* Rubén "Assaulter" (batería)

## Discografía 
* *Demo* - 1999
* *Demo* - 2000
* *Player 1 vs. the world* - 2003 EP
* *New staff, new stuff* - 2005 demo
* *eROCKtile dysFUNKtion SOULutions* - 2006 (PAI -Edicións) CD + DVD
* *The Sparkling Radiostars & Their Lunatic Orcresta'' - 2010 (Leena & Teena)

## Véxase tamén 
### Ligazóns externas 
* Web oficial 
* Myspace da banda
Tetrápodos

Os **tetrápodos** (*Tetrapoda*) (do grego τετραπόδηs *tetrӑpódēs*, latinizado *tetrapoda*, "de catro pés, ou de catro patas") son unha superclase de animais vertebrados con catro extremidades empregadas no desprazamento ou a manipulación. Dado que os anfibios, réptiles, mamíferos e aves son tetrápodos (incluíndo as píntegas ápodas e serpentes, por cuestións taxonómicas), o termo é especialmente útil para describir os membros máis primitivos do grupo, que irradiaron dende os *sarcopterixios* (peixes de "aletas lobuladas") aos primeiros anfibios do período devoniano.

## Clasificación 
### Taxonomía 
O seguinte é un esquema taxonómico parcial:

* Filo Chordata
** Clase *Sarcopterygii*
*** Subclase *Tetrapodomorpha*
**** *Eusthenopteron*
**** *Panderichthys*
**** *Tiktaalik*
** Superclase *Tetrapoda*
*** Familia Elginerpetontidae
*** Familia Acanthostegidae
*** Familia Ichthyostegidae
*** Familia Whatcheeriidae
*** Familia Crassigyrinidae
*** Familia Loxommatidae
*** Familia Colosteidae
*** Clase Amphibia - Anfibios
**** Subclase Lepospondyli
**** Subclase Temnospondyli
**** Subclase Lissamphibia - Ras e píntegas
*** Superorde Reptiliomorpha'*
**** *Amniota*
***** Clase Sauropsida - Réptiles
***** Clase Aves - Aves
***** Clase Synapsida - Mamíferos con características de réptiles
***** Clase Mammalia - Mamíferos

### Evolución 
miniatura|center|600px|Evolución dos tertrápodos.
A especialización evolutiva dos vertebrados no Devoniano superior levou a peixes sarcopterixios como *Panderichthys* a teren descendentes como *Eusthenopteron*, que podía respirar aire e vivía en pantanos superficiais; a *Tiktaalik*, cuxas aletas similares a patas podían levalo ocasionalmente a terra firme, e que precedeu aos primeiros anfibios tetrápodos, como *Acanthostega*, cuxos pés tiñan oito dedos; e *Ichthyostega*, que desenvolveu membros fortes que lle permitiron deambular por terra. Os sarcopterixios, peixes de aletas lobuladas, evolucionaron cara a formas actuais como o *fósil vivente* celacanto.

## Véxase tamén 
### Bibliografía 
* 
* 
* 
* 
* 
* Laurin, M. & Anderson, J. S. (2004) Meaning of the name Tetrapoda in the scientific literature: An exchange. *Syst. Biol*. 53:68–80.
* 
* 
* 

### Outros artigos 
* Gnatóstomos
* Vertebrados

### Ligazóns externas 
* UCMP Taxonomy page
* How did fish grow legs?
* Human Ears Evolved from Ancient Fish Gills
* *Sinostegia* discovery reported in *National Geographic*
* *Devonian Times'' - Tetrapod Trackways 
* Abstract of Jennifer A. Clack, "An early tetrapod from 'Romer's Gap'" en *Nature*, xullo de 2002.
Keith Haring

miniatura|dereita|220px|Mural de Keith Haring en Barcelona.
**Keith Haring**, nado o 4 de maio de 1958 en Reading, Pensilvania e finado o 16 de febreiro de 1990 en Nova York, foi un importante artista e activista social. O seu traballo reflicte o espírito da xeración pop e a cultura da rúa do Nova York dos anos 80 do século XX. Colaborou co fotógrafo estadounidense de orixe hongkonesa Tseng Kwong Chi.

## Notas 
## Véxase tamén 
### Ligazóns externas 
* The Keith Haring Foundation
205

## Acontecementos 
* O apoloxista cristián Xustino convértese á seita montanista.

## Nacementos 
* Cao Rui, segundo emperador da dinastía Wei, na China.
* Plotino, filósofo neoplatónico ( segundo testemuño do seu discípulo Porfirio).

## Mortes 
## Outros 
* Historia ano a ano
206

## Acontecementos 
## Nacementos 
* Treboniano Galo, emperador romano.

## Mortes 
## Outros 
* Historia ano a ano
Certame Literario do Miño

O **Certame Literario do Miño** foi un concurso celebrado en Lugo en 1960. Tivo unha única edición, e os premios entregáronse durante as Festas de San Froilán. Houbo catro categorías: poesía, teatro, novela curta e relato sobre o río Miño.

## Obras premiadas
*Premio Noriega Varela de poesía: "Pastor de ríos", de Aquilino Iglesia Alvariño. Accésits a "Cántico" de António Augusto e "Ballet del Miño" de José Conde.
*Premio Valle-Inclán de teatro: *A noite vai coma un río* de Álvaro Cunqueiro. Accésits a *Nicolás Flamel* de Daniel Cortezón, *A volta de Ulises* de Xosé Luís Franco Grande e *O auto do labrego* de Manuel María. Tamén foron escollidas finalistas *Orestes* de Arcadio López-Casanova e *Os homes poden ser deuses* de Juan María Gallego Tato. Segundo Ricardo Carvalho Calero, un dos membros do xurado, un trazo cumún a todas as obras escollidas é que se trataba dun teatro evasivo e elitista, acorde co Teatro de Cámara. Clasificou as obras sinaladas en tres grupos: obras simbolistas as de Cunqueiro e Cortezón; primeiras mostras no teatro galego da *fabula palliata* as de Franco Grande, López-Casanova e Gallego; e concepción tradicional do teatro galego como dramática de tema rural no caso da obra de Manuel María.
*Premio López-Cuevillas de novela curta: *Tiempo de morir* de Alejandro Armesto e *El Barquero* de Xosé María Álvarez Blázquez (*ex aequo*).

*Premio Manuel Casás de relato sobre o río Miño: Francisco Fernández del Riego.

## Notas
Isabel I de Rusia

**Sabela ou Isabel I de Rusia** (en ruso Yelizaveta Petrovna ou Елизаве́та (Елисаве́т) Петро́вна), nada en Kolomenskoe o 18 de decembro de 1709 e finada en San Petersburgo en 1762, era filla de Pedro I de Rusia. Durante o seu reinado foi coñecida como "A Clemente".

## Traxectoria 
Cando morreu Pedro o Grande sen descendencia masculina, a opinión sobre quen debía de subir ao trono quedou dividida. Sabela fora relegada ao trono cando primeiro subiu a súa nai 1725, e despois seu sobriño Pedro II de Rusia (1727. Ao morrer Pedro II, en xaneiro de 1730, a opinión volveu a dividirse entre os partidarios das fillas de Pedro e os que apoiaban a Pedro III, quen aínda era un neno. Finalmente subiu ao trono Ana Ivanovna, filla segunda do Tsar Iván V de Rusia, quen ademais era a que menos probabilidades tiña de subir ao trono.

Ascendeu ao trono en 1741, tras derrocar ao Tsar Iván VI, ao que fixo encerrar na fortaleza de Schlüsselburg. 
Así iniciouse unha revolución entre os partidarios de Sabela e Iván. Todo rematou cando un dos seus propios aliados e amante (Lestocq) a quixo encerrar nun convento; pero Sabela, durante unha velada o 25 de novembro de 1741, mandou chamar a algúns dos seus seguidores suplicándolles que a salvaran.

Chorou, e fíxolles bicar a cruz, o cal equivalía a un xuramento. Ela díxolles que era a súa nai, a nai do pobo ruso. Eles cederon, facéndolle caso, velando e gardando por ela.

## Política 
Foi a última descendente por liña masculina da Dinastía Romanov que ocupou o trono ruso. Contraeu matrimonio, morganático, con Alexis Razumivski, ao que o emperador Carlos VI fixo conde do Sacro Imperio.

Muller de carácter autoritario, excéntrica e luxuriosa, tivo porén algúns acertos como gobernante, entre eles a abolición da pena de morte, a supresión dos aranceis internos, a reorganización do comercio exterior e as iniciativas culturais e artísticas, como foron a apertura da Universidade de Moscova e da Academia de Belas Artes de San Petersburgo. Mellorou as relacións con Inglaterra e Austria, e gañoulle a Suecia a parte sur de Finlandia.

Era moi supersticiosa, fixo demorar a declaración de guerra a Frederico II de Prusia porque unha mosca se pousou no papel orixinando unha mancha de tinta.

Por outro lado, anulou toda a obra de seu pai, outorgou máis privilexios á nobreza, empobrecendo aos campesiños. Participou na Guerra dos Sete Anos contra Frederico II de Prusia.

Deixou como sucesor ao seu sobriño Pedro III, fillo da súa irmá máis vella e de Carlos Frederico de Holstein-Gottorp, duque de Hosltein-Gottorp, quen naceu en Alemaña pero foi adoptado por Sabela en 1741.
Ginger ale

O ***Ginger Ale*** é unha bebida refrescante, suave, de orixe inglesa fabricada con xenxibre, limón, auga e azucre. No século XIX, popularizouse nos pubs ingleses, bater as bebidas con xenxibre.

Na súa versión comercial véndese con auga carbonada (auga tónica), sendo as marcas máis famosas Canada Dry®, Schweppes®, Seagram's® e Vernors®. Pódese tomar soa ou mesturada con algún licor.
Newport

**Newport** (en galés **Casnewydd**) é unha cidade do condado de Monmouthshire, no sur de Gales, atravesada polo río Usk.
A cidade ten 140.000 habitantes, pero hai que lle engadir 10.000 estudantes universitarios.

## Edificios e lugares de interese 
* *Tredegar House*.
* *Riverside*.
* *Caerleon*.
* O Castelo de Newport.
* *Belle Vue Park*.
* A catedral de St. Woolos.
* *Civic Centre*.
Illas da Sonda

miniatura|500px|Mapa dos grupos do arquipélago Malaio.
As **illas da Sonda** son un grupo de illas ao oeste do arquipélago Malaio. Están divididas en dous grupos: 
* Illas maiores da Sonda 
** Borneo 
** Xava 
** Sumatra
** Célebes (Sulawesi)
* Illas menores da Sonda 
** Balí 
** Lombok 
** Sumbawa 
** Flores 
** Sumba 
** Timor 
** Illas Barat Daya 
** Illas Tanimbar

O territorio actualmente está repartido entre Brunei, Timor Oriental, Indonesia, e Malaisia.
miniatura|500px|Localización das Grandes illas da Sonda 
miniatura|500px|Localización das Pequenas illas da Sonda
400px|miniatura|dereita|Mapa de Indonesia.
Rizoma

[miniatura|Esquema do rizoma de *[Polygonatum verticillatum*. I e II sinalan o crecemento dos dous anos previos, III sinala o crecemento actual. Os números arábigos (1, 2, 3...) indican o nó ou lugar onde se achaba cada catáfila ou folla modificada, os espazos entre os números son os entrenós. K1, k2, indican a posición das xemas axilares que están inactivas (durmidas).]] 
[miniatura|Rizoma de *[Phragmites australis*.]] 
miniatura|Rizoma de *Zingiber officinale* ("xenxibre"). 
En bioloxía, un **rizoma** é un talo subterráneo con varias xemas que medra de xeito horizontal emitindo raíces e brotes herbáceos dos seus nós. Os rizomas medran indefinidamente, no curso dos anos morren as partes máis vellas mais cada ano producen novos brotes, podendo dese modo cubrir grandes áreas de terreo. As súas ramas engrosadas adoitan presentar entrenós curtos, teñen catáfilos incoloros e membranáceos, raíces adventicias e xemas.
 
Segundo o seu crecemento e ramificación, os rizomas poden clasificarse en *simpódicas* ou *monopódicas*. Os rizomas simpodiales son aqueles nos que cada porción corresponde ao desenvolvemento de xemas axilares sucesivas. A xema terminal de cada porción produce o brote. Exemplos deste tipo de rizoma son *Sanseviera thyrsiflora* e *Paspalum nicorae*.
 
Nos rizomas monopodiales, en cambio, a xema terminal continúa o crecemento indefinido do rizoma, mentres as xemas axilares orixinan os brotes. Este tipo de rizomas é característico de moitas especies invasoras ou malezas, tales como *Sorghum halepense*.
 
É un sistema de reprodución vexetativa común a moitas plantas, como *Achimenes, Canna, Zantedeschia,* lirio e xenxibre (*Zingiber officinale*). Os rizomas pódense dividir en anacos que conteñen unha xema polo menos cada un e plantar por separado. As plantas con rizomas son perennes, perden as súas partes aéreas en climas fríos conservando tan só o órgano subterráneo que almacena os nutrientes para a tempada seguinte.

## Véxase tamén 
### Bibliografía 
* 
* Gola, G., Negri, G. e Cappeletti, C. 1965. *Tratado de Botánica*. 2dá. edición. Editorial Labor S.A., Barcelona, 1110 p.
* Strassburger, E. 1994. *Tratado de Botánica*. 8va. edición. Omega, Barcelona, 1088 p.

### Outros artigos 
* Cormo
* Bulbo
* Tubérculo
* Plantas bulbosas

### Ligazóns externas 
* Morfoloxía de plantas vasculares.
Harry Potter: Quidditch World Cup

***Harry Potter: Quidditch World Cup*** é un videoxogo de 2003 que trata sobre o deporte ficticio do quidditch, pertencente ao mundo máxico de *Harry Potter*. O xogo foi desenvolvido por dous equipos, EA UK e Magic Pockets, e foi publicado por Electronic Arts. Estreouse para Game Boy Advance, Microsoft Windows, PlayStation 2, Xbox e GameCube. O xogo non ten relación co proxecto abandonado por Nintendo 64.

## Modo de xogo 
Os xogadores compiten pola *Copa de quidditch de Hogwarts* (xogada entre os equipos de Gryffindor, Slytherin, Hufflepuff e Ravenclaw) para despois intentar gañar a *Copa Mundial de quidditch* (competida entre os equipos dos EEUU, Inglaterra, Francia, Alemaña, Escandinavia, Xapón, España, Australia e Bulgaria).

## Lista de xogadores de Hogwarts 
Grazas a este videoxogo coñecemos os nomes dalgúns personaxes que non se nomean nos libros (está ambientado no terceiro ano de Harry. Esta é a lista:

; Gryffindor
* Angelina Johnson (Cazador)
* Katie Bell (Cazador)
* Alicia Spinnet (Cazador)
* Fred Weasley (Bateador)
* George Weasley (Bateador)
* Oliver Wood (Gardián)
* Harry Potter (Buscador)

; Ravenclaw
* Jeremy Stretton (Cazador)
* Roger Davies (Cazador)
* Randolph Bone (Cazador)
* Duncan Inglebee (Bateador)
* Jason Samuels (Bateador)
* Grant Page (Gardián)
* Cho Chang (Buscador)

; Hufflepuff
* Malcolm Preece (Cazador)
* Heidi Macavoy (Cazador)
* Tamsin Applebee (Cazador)
* Maxine O'Flaherty (Bateador)
* Anthony Rickett (Bateador)
* Herbert Fleet (Gardián)
* Cedric Diggory (Buscador)

; Slytherin
* Marcus Flint (Cazador)
* Graham Montague (Cazador)
* Adrian Pucey (Cazador)
* Lucian Bole (Bateador)
* Peregrin Derrick (Bateador)
* Kevin Bletchley (Gardián)
* Draco Malfoy (Buscador)

## Equipos da Copa do Mundo 
Os seguintes equipos internacionais están incluídos no videoxogo:

* EEUU (o estadio local está situado na área de Nova Inglaterra).
* Inglaterra (o estadio está localizado nun vello castelo británico cuberto por hedras).
* Xapón (o estadio está ambientado nun palacio cun estanque substituíndo o campo e os soportes de gol).
* Alemaña (o estadio parece unha cidade medieval).
* Francia (o estadio parece o palacio de Versalles, con xardíns cubrindo o campo).
* Australia (o estadio está situado nun inestable canón escondido en Uluru).
* Escandinavia (o estadio do equipo nórdico está localizado nun enorme glaciar).
* España (o estadio parécese a unha praza de touros).
* Bulgaria (o estadio está sobre un lago conxelado arrodeado por agullas xeadas).

## Notas 
## Véxase tamén 
### Ligazóns externas 
* *Harry Potter: Quidditch World Cup* en MobyGames.com
Illas menores da Sonda

FAs **illas menores da Sonda**, ou **Nusa Tenggara**, son un grupo de illas na parte centro-sur do Arquipélago Malaisiano. Xunto coas illas maiores da Sonda, ao oeste, conforman as illas da Sonda.

## Administración 
Divídense nas provincias indonesias de Balí, Nusa Tenggara Occidental e Nusa Tenggara Oriental, e o estado independente de Timor Oriental.

## Lista de illas 
As illas principais do grupo son as seguintes:

## Notas
## Véxase tamén
### Bibliografía
### Outros artigos
### Ligazóns externas
Illas maiores da Sonda

As **illas maiores da Sonda** son un grupo de illas na parte occidental do Arquipélago Malaio. As illas no grupo inclúen Borneo, Xava, Célebes e Sumatra. O grupo está dividido politicamente entre Brunei, Indonesia e Malaisia. Xunto coas illas menores da Sonda, ao leste, conforman as illas da Sonda.
Komodo

**Komodo** é unha das 17.508 illas que compoñen a República de Indonesia. A illa é particularmente famosa como o hábitat do dragón de Komodo, o lagarto máis grande na terra, que leva o nome da illa. A illa de Komodo ten unha superficie de 390 quilómetros cadrados e unha poboación humana de máis de dous mil habitantes. O pobo da illa é descendente de ex convictos que foron exiliados á illa e que se mesturaron cos Bugis de Sulawesi.

## Situación 
Komodo está no medio do arquipélago de Sonda, entre o arquipélago veciño de Sumbawa ao leste e o de Flores ao leste. (8.55° S, 119.45° E), ten unha extensión de 390 quilómetros cadrados.

## Habitantes 
Os habitantes da illa, que suman 2000, descenden de antigos presos que foron exiliados, que se mesturaron cos Bugis de Célebes. A maioría da poboación practica o islam. Con todo tamén existe unha minoría cristiá e hindú.

## Turismo 
[miniatura|esquerda|[Dragón de Komodo.]]
Pertence ao arquipélago das illas menores da Sonda e forma parte do Parque Nacional de Komodo. Ademais, a illa é un destino popular para o mergullo. Administrativamente, forma parte da provincia de Nusa Tenggara oriental.

Desta illa provén o coñecido dragón de Komodo, un animal único no mundo que produce altos índices de turismo. Ademais, a illa é un destino popular entre os mergulladores. Administrativamente, forma parte de East Nusa Tenggara,
Compañía Holandesa das Indias Orientais

[miniatura|dereita|[Colonia administrativa|Territorios de VOC']] 
[miniatura|[Moedas da Compañía Neerlandesa das Indias Orientais|Moeda da Compañía Holandesa das Indias Orientais (1735).]]

A **Compañía holandesa das Indias Orientais** (**Verenigde Oostindische Compagnie** ou **VOC** en holandés) foi unha empresa con orixe nos Países Baixos. Estableceuse o 20 de marzo do 1602, cando o Estado Xeral dos Países Baixos lle concedeu un monopolio de 21 anos para realizar actividades coloniais dentro de Asia. Era a primeira corporación multinacional no mundo e era a primeira compañía que publicaba as súas ganancias. Foi unha compañía de grande importancia e volume de negocios por case dous séculos, ata que chegou á bancarrota e foi disolta en 1798. As posesións e a débeda pasaron a ser asumidas polo goberno da República Bátava.
## Historia 
Construíuse o cuartel xeral da compañía en Batavia (a actual Iacarta) na illa de Xava. Outros postos comerciais xurdiron nas Indias Orientais Holandesas (a futura Indonesia), por exemplo nas Molucas onde a **VOC** terá o monopolio da noz moscada e de cravo.

Durante moito tempo, o lugar da VOC en Deshima, un illote artificial en Nagasaki, era o único lugar onde se permitía aos europeos comerciar cos xaponeses. En 1652, Jan Van Riebeeck establece un posto no Cabo de Boa Esperanza no extremo meridional de África como punto de escala para os buques de paso da VOC . Esta colonia (chamada Colonia do Cabo) estará na xénese do pobo afrikaans. Outros establecementos da VOC atópanse en Irán, en Bangladesh, en Sri Lanka, en Malaisia, en Tailandia, na China, e na India. No seu cénit en 1669, a VOC é a compañía máis rica da historia do mundo: conta con 150 buques comerciais, 50.000 empregados, un exército de 10.000 homes e unha mariña de 40 barcos de guerra. O VOC estaba baixo a xestión dos Estados Xerais dos Países Baixos. 

A compañía tivo frecuentes conflitos cos británicos. Logo da cuarta guerra angloneerlandesa (1780-1784), o VOC atopábase en dificultade financeira, e en 1798 tras unha crise financeira, era disolta.
No Congreso de Viena en 1815, as Indias Orientais neerlandesas corresponderon aos Países Baixos, pero a Gran Bretaña adxudicáronlle a Colonia do Cabo.

## Véxase tamén 
### Outros artigos 
* Moedas da Compañía Neerlandesa das Indias Orientais
* Compañía Holandesa das Indias Occidentais
Sebastian Haffner

**Raimund Pretzel**, que empregou o pseudónimo **Sebastian Haffner**, nado o 27 de decembro de 1907 en Berlín e finado o 2 de xaneiro de 1999, foi un xornalista e escritor alemán que centrou os seus escritos na historia recente do seu país.

## Traxexctoria
Haffner viuse obrigado a emigrar da Alemaña nazi coa súa compañeira xudía cara Londres, onde comezou a súa carreira como xornalista e na capital británica foi tamén onde primeiro utilizou o nome de Sebastian Haffner para evitar que a súa familia, que permanecía en Alemaña, fora perseguida polos seus escritos, chegou a ser xefe de redacción de *The Observer*. Volveu a Alemaña en 1954 como correspondente de The Observer e colaborou decotío como columnista na prensa alemá. O seu primeiro libro foi *Germany: Jekyll & Hyde* que publicou en 1940 e que pretendía explicar aos ingleses o que pasaba na Alemaña nazi.
Eleccións xerais de España de 2000

O 12 de marzo de 2000, os españois maiores de idade, foron chamados as urnas para renovar as Cortes, por oitava vez dende a Transición.

Nestas eleccións, o Partido Popular conseguiu a maioría absoluta dos escanos, grazas a baixada en votos do PSOE e de Esquerda Unida. José María Aznar revalida o seu cargo como Presidente do Goberno.

Respecto as eleccións de 1996, O PP gañou ao PSOE as provincias de Cidade Real, Cáceres, Badaxoz, Córdoba, Almería, Málaga, Cádiz e Santa Cruz de Tenerife.

:* Os resultados co 99,99% dos votos escrutados foron:

## As eleccións en cifras 
O 12 de marzo estaban inscritos no censo electoral 33&nbsp;969&nbsp;640 persoas, das cales un 68,71% votou, e un 31,29% abstívose.

* Outras cifras:
*: Votos válidos: 99,32%
*: Votos nulos: 0,68%
*: Votos a candidaturas: 98,42%
*: Votos brancos: 1,58%

## Candidatos 
As eleccións do 12 de marzo de 2000 tiñan como aliciente a aparición dun novo líder para o PSOE, Joaquín Almunia, e do xa anterior Presidente do Goberno José María Aznar. Joaquín Almunia, o candidato socialista, dimitiu trala derrota electoral.

### Ligazóns externas 
* Datos completos do Ministerio do Interior
Galería de imaxes de igrexas de Galicia

## Provincia da Coruña 

Ficheiro:Betanzos-igrexas-002-Fra.jpg|San Francisco, Betanzos
Ficheiro:Iglesia de San Francisco de Betanzos.jpg|San Francisco, Betanzos
Ficheiro:Betanzos-igrexas-012-Mar.jpg|Santa María do Azougue, Betanzos
Ficheiro:Sta. Mariña Boqueixón Galicia.JPG|Santa mariña, Boqueixón
Ficheiro:Bastabales Igrexa 05eue.jpg|Bastabales, Brión
Ficheiro:Igrexa de San Mamede de Carnota.jpg|San Mamede de Carnota
Ficheiro:San Xusto. Lousame. Galicia 1.jpg|San Xusto de Toxos Outos, Lousame
Ficheiro:Igrexa de Meá, Mugardos.jpg|San Vicente de Meá, Mugardos
Ficheiro:Noia Igrexa principal.jpg|Noia
Ficheiro:Vilarromaris.Galicia.jpg|San Tomé de Vilarromarís, Oroso
Ficheiro:Pontedeume. Igrexa de Santiago.JPG|Igrexa se Santiago, Pontedeume
Ficheiro:Igrexa Sampaio.jpg|San Paio de Carreira, Ribeira
Ficheiro:Ares-chant20.jpg|Ermida da Virxe da Mercede, lugar de Chanteiro, Ares
Ficheiro:Pontedeume-Iglesia de Vilar 03.jpg|Igrexa de San Pedro de Vilar, Pontedeume 

## Provincia de Lugo

Ficheiro:Pedrafita, igrexa parroquial.jpg|San Mamede de Pedrafita, Guitiriz
Ficheiro:Igrexa San Nicolas Portomarin.jpg|San Nicolás, Portomarín
Ficheiro:Igrexa parroquial de Ove, Ribadeo.JPG|San Xoán de Ove, Ribadeo
Ficheiro:Igrexa de Rinlo, Ribadeo.jpg|Rinlo, Ribadeo
Ficheiro:IgrexaStaMariaVilalba.JPG|Santa María, Vilalba
Ficheiro:Igrexa parroquial de Santiago de Vilar de Ortelle, Pantón.jpg|Santiago de Vilar de Ortelle, Pantón
Ficheiro:Interior_Parroquia_Vilar_de_Ortelle.JPG|Santiago de Vilar de Ortelle, Pantón
Ficheiro:Marce_Capela_San_Martinio.JPG|San Martiño, Marce, Vilar de Ortelle, Pantón

## Provincia de Ourense

Ficheiro:Fachada igrexa de gomariz.jpg|Igrexa de Santa Mariña de Gomariz Gomariz, Leiro
Ficheiro:Igrexa de Piñeira de Arcos, Sandiás - suroeste.jpg|San Xoán de Piñeira de Arcos, Sandiás

## Provincia de Pontevedra

Ficheiro:Igrexa de San Clemente de Cesar, Caldas de Reis.jpg|San Clemente de Cesar, Caldas de Reis
Ficheiro:Cambados 060905 igrexa.JPG|Cambados
Ficheiro:A Estrada.Galicia.Igrexa principal.jpg|Igrexa principal da Estrada
Ficheiro:Igrexa_da_San_Martiño_de_Callobre,_A_Estrada.jpg|Callobre, A Estrada
Ficheiro:Igrexa San Andres de Vea.jpg|Santo André de Vea, A Estrada
Ficheiro:Igrexa Vella de Marín.jpg|"Igrexa Vella" de Marín
Ficheiro:Marin Igrexa-campanario.jpg|San Xián de Marín
Ficheiro:Pontecesures 060905 010.jpg|Igrexa de Pontecesures
Ficheiro:Peregrina.jpg|Igrexa da Pegregrina, Pontevedra
Ficheiro:Igrexa de Parderrubias-Salceda de Caselas-Galicia.JPG|Parderrubias, Salceda de Caselas
Ficheiro:San Pedro da Ramallosa.jpg|San Pedro da Ramallosa, Nigrán

## Véxase tamén
### Ligazóns externas
Galería de imaxes de Bueu

**Galería de imaxes** do concello de Bueu na provincia de Pontevedra.

## Bueu 

Ficheiro:Bueu actualidade.PNG|Mapa coas parroquias de Bueu
Ficheiro:Calvario Bueu 03.jpg|Calvario da igrexa de San Martiño
Ficheiro:Museo Masso 3 Bueu.jpg|Fachada do Museo Massó
Ficheiro:Igrexa de Santa María de Beluso.jpg|Igrexa parroquial de Santa María de Beluso
Ficheiro:Igrexa de Cela, Bueu 2.jpg|Igrexa parroquial de Santa María de Cela
Ficheiro:Iglesia de Santiago de Ermelo.jpg|Igrexa de Santiago de Ermelo
Ficheiro:Vila de Bueu.PNG|Vila de Bueu
Ficheiro:Monte Libureiro, lugar de Meiro, Bueu. Galiza.jpg|Monte Libureiro, lugar de Meiro
Ficheiro:Praia Mourisca e punta Udra.jpg|Praia Mourisca e punta Udra

## Illa de Ons 

Ficheiro:Isla de Ons. Vista desde Fedorentos de la isla Onza.jpg|Illa de Ons vista desde Fedorentos da illa Onza
Ficheiro:Ons muelle.JPG|Peirao de Ons
Ficheiro:Isla de Ons ensenada de Caniveliñas.JPG|Ons, enseada
Ficheiro:Isla de Ons vista desde Fedorentos.JPG|Ons vista dende Fedorentos
Ficheiro:Isla de Ons 1.JPG
Ficheiro:Illas Ons.jpg|Dende a praia da Lanzada
Ficheiro:Isla de Ons NWW.png
Ficheiro:Solpor sobre a illa de Ons, Bueu.jpg|Solpor sobre Ons, desde Bueu
Ficheiro:Solpor desde Sanxenxo sobre a illa de Ons, Bueu.jpg|Solpor desde Sanxenxo sobre a illa de Ons, Bueu

## Praias de Bueu 

Ficheiro:Praia, Bueu.jpg
Ficheiro:Chimpa en Bueu.jpg|Chimpa en Bueu
Ficheiro:Caixa na area, Bueu.jpg|Caixa na area

## Véxase tamén 
### Outros artigos 
* Galería de imaxes de Galicia
* Lugares de Bueu
* Eleccións municipais en Bueu
Fauna

A **fauna** é o conxunto de especies animais que habitan nunha rexión xeográfica, que son propias dun período xeolóxico ou que se poden atopar nun ecosistema determinado. A Zooxeografía ocúpase da distribución espacial dos animais. Esta depende tanto de factores abióticos (temperatura, dispoñibilidade de auga) como de factores bióticos. Entre estes sobresaen as relacións posibles de competencia ou de depredación entre as especies. Os animais adoitan ser moi sensibles ás perturbacións que alteran o seu hábitat; por iso, un cambio na fauna dun ecosistema indica unha alteración nun ou varios dos factores deste.

## Fauna silvestre ou salvaxe 
Distínguense diferentes tipos de fauna de acordo á orixe xeográfica de onde proveñen as especies que habitan un ecosistema ou biótopo.

* A fauna silvestre autóctona ou nativa está formada por todos os animais que pertencen naturalmente ao ambiente que habitan.
* A fauna silvestre exótica, alóctona, foránea ou introducida está formada por todos os animais silvestres que non pertencen naturalmente ao medio que habitan, senón que foron incorporados a el por acción voluntaria ou involuntaria do home. Este tipo de fauna na actualidade denomínase fauna contaminante.

Exemplos destes son:

## Fauna doméstica 
miniatura|dereita|300px|Estimacións dos principais animais domésticos no mundo (as galiñas e os galos -24 mil millóns- sáense da gráfica)
[miniatura|dereita|300px|Evolución de gando vacún en [Castela e León, Galicia, Cataluña (as tres máis altas de España) e Portugal entre 1995 e 2004.]]
A fauna doméstica, ou fauna sometida a domesticación, está constituída polas especies domésticas propiamente ditas, é dicir, aquelas especies sometidas ao dominio do home, que se habitúan a vivir baixo este dominio sen necesidade de estar encerradas ou suxeitas e que neste estado se reproducen indefinidamente, tendo este dominio como obxectivo a explotación da capacidade de diversos animais de producir traballo, carne, la, peles, plumas, ovos, compaña e outros produtos e servizos. Algúns destes animais son o can, o gato, a galiña e o galo, o porco, a vaca e o boi, a ovella, a cabra, o cabalo, o coello, o pato, o pavo, a llama, o búfalo, o camelo e o dromedario, o elefante ou a cobaia.
Balea de Groenlandia

A **balea de Groenlandia**, tamén coñecida como **balea franca boreal**, *Balaena mysticetus* Linnaeus, 1758, é unha especie de mamífero da orde dos cetáceos, suborde dos misticetos, da familia dos balénidos, única representante actual do xénero *Balaena*.

A especie foi obxecto de activa caza, de xeito que a súa poboación estaba gravemente ameazada de extinción antes da moratoria de 1986 decretada pola CBI.

Na actualidade o número total de exemplares estímase nuns 24 900 en toda a súa área de distribución.

## Estado de conservación 
Nos últimos tempos a situación da balea de Groenlandia foi cualificada como:
* 1994 – Vulnerábel (Groombridge 1994) 
* 1990 – Vulnerábel (UICN 1990) 
* 1988 – En risco (*IUCN Conservation Monitoring Centre* 1988) 
* 1986 – En risco (*IUCN Conservation Monitoring Centre* 1986) 
Con datos do ano 2008 (publicados no 2012), a UICN, considerando que a poboación mundial da especie parece estar aumentando, debido principalmente ao aumento na subpoboación de Bering-Chukchi-Beaufort (BCB), aínda que as tendencias de variación nas outras subpoboacións non están claras. O tamaño da subpoboación BCB está moi por riba do límite de *vulnerábel*' dunha poboación non decrecente, e as avaliacións actuais suxiren que esta poboación se recuperou até alcanzar o nivel que tiña antes da caza industrial de baleas. A estimación de máis de 7 000 animais nos *stocks* conxuntos das subpoboacións da Conca Foxe-Baía de Hudson e a baía de Baffin-estreito de Davis, é aínda provisional, pero é pouco probábel que as cifras finais sexan tan baixas que estas subpoblacións (ou a subpoboación combinada individual) cualificaría a súa inclusión nunha categoría de ameaza. O número de individuos da balea de Groenlandia no leste de Canadá e en Groenlandia occidental están probabelmente aínda por debaixo dos seus niveis previos á caza masiva de baleas. Por todas estas razóns, a situación da especie cualifícase como "LC" (*pouco preocupante*).

## Notas 
## Véxase tamén 
### Bibliografía 
* Carwardine, Mark (1995): *Ballenas, delfines y marsopas*. Barcelona: Ediciones Omega. ISBN 84-282-1037-3.
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia. ISBN 84-453-2913-8.
* Pérez Alberti, A. (dir.) (1982): *Xeografía de Galicia. Tomo I. O medio*. A Coruña: Edicións Sálvora. ISBN 84-85779-12-6.
* Perrin, William F., Bernd Würsig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego: Academic Press. ISBN 978-0-12-373553-9
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Outros artigos 
* Cetáceos
* Misticetos
* Balénidos

### Ligazóns externas 
* *Balaena mysticetus* en ADW .
* *Balaena mysticetus* en ARKive .
Galería de imaxes de Portomarín

**Galería de imaxes** do concello de Portomarín na provincia de Lugo.

## Portomarín 

Ficheiro:Portomarín.jpg|Igrexa de San Nicolao de Portomarín.
Ficheiro:Igrexa_San Nicolas_Portomarin.jpg|Igrexa de San Nicolao.
Ficheiro:S. Xoán de Portomarín.JPG|Igrexa de San Nicolao.
Ficheiro:Portomarín2010.JPG | Portomarín no ano 2010
Ficheiro:Igrexa de San Nicolao de Portomarín.jpg|Igrexa de San Nicolao. Románica ameada.
Ficheiro:Igrexa Fortaleza de San Xoán de Portomarín.jpg

Ficheiro:Pontes Portomarín río Miño.jpg|Portomarín arredor de 1960.
Ficheiro:Portomarín-1.JPG
Ficheiro:Vellomuiñodeportomarin.jpg|Vello muíño de Portomarín, visible na primavera de 2012 por mor da seca.
Ficheiro:Iglesia de San Nicolás, Puertomarín, Camino de Santiago, Lugo, España, 2015-09-19, DD 15-17 HDR.jpg|Igrexa de San Nicolao.

## Encoro de Portomarín 

Ficheiro:Encoro de Portomarin.jpg
Ficheiro:Portomarin Bruecke Sept2005.jpg|Portomarín en 2005
Ficheiro:Puente portomarin.JPG
Ficheiro:Bridge, Miño river, Portomarín, Lugo, Spain.jpg
Ficheiro:Portomarín, Galiza.jpg
Ficheiro:Portomarín, Río Miño, Galiza.jpg|Restos do antigo Portomarín
Ficheiro:Portomarín, Río Miño, Galiza 2.jpg
Ficheiro:Portomarín. Galiza.jpg

## Véxase tamén 
### Outros artigos 
* Galería de imaxes de Galicia
* Galería de imaxes da comarca de Lugo
* Lugares de Portomarín
* Eleccións municipais en Portomarín
Canón Gatling

O **canón Gatling** foi a primeira arma de fogo de repetición exitosa, combinando fiabilidade, un alto ritmo de disparo e facilidade de recarga nun só dispositivo. Foi deseñado polo inventor estadounidense Richard J. Gatling en 1861 e patentado o 9 de maio de 1862. Actualmente, *Gatling gun* normalmente refírese ás armas cun sistema de canón rotativo similar.

Dependendo de como se defina o termo, o canón Gatling non é a primeira "metralladora", aínda que se lle adoita referir como tal. As metralladoras disparan de forma totalmente *automática* grazas que aproveita parte do impulso dos cartuchos disparados, en cambio, o canón Gatling necesita dun impulso exterior como unha manivela manual ou un motor hidráulico ou eléctrico.

## Historia 
O canón Gatling foi deseñado en 1861 durante a Guerra Civil Americana. Con todo, en 1862, o goberno de Estados Unidos non adquiriu ningunha xa que os canóns Gatling carecían de gatillo e eran demasiado pesados para ser despregados rapidamente en combate. Ata cando o Dr. Gatling mellorou o deseño, este aínda carecía do desexado gatillo e pesaba uns 41 kg que a facían pouco manexable. No entanto, o xeneral unionista Benjamin Butler comprou doce e usounos exitosamente na fronte de Petersburg. Nas súas primeiras aparicións en combate os soldados de ambos bandos, unionistas e confederados, estiveron atemorizados pola súa potencia e efectos. Só tiveron un servizo limitado ao final da guerra no exército nordista.

## Funcionamento 
A arma de Gatling era a manivela, accionada con seis canóns que viraban ao redor dun eixo central, baseado na arma de Puckle. Os modelos temperáns tiñan unha esteira fibrosa rechea entre os canóns que se poderían empapar con auga para refrescar os canóns de abaixo mentres xiraba; isto foi eliminado en modelos posteriores por ser ineficaz. A munición, inicialmente un cilindro de aceiro cargado coa pólvora negra e preparado cun casquete de percusión (pois os cartuchos de cobre amarelo autónomos aínda non foran inventados), era alimentada pola gravidade na culata a través dun compartimento da adella ou da variña encima da arma. Cada barril tiña o seu propio mecanismo de leña. Logo de 1861, os novos cartuchos de cobre amarelo, similares aos cartuchos modernos, substituíron o cartucho de papel, pero Gatling non cambiou a eles inmediatamente.

O modelo de 1881 foi deseñado para utilizar o sistema da alimentación de Bruce que aceptaría dúas filas de cartuchos de 0,45/70. Mentres que unha fila era disparada, a outra podería ser recargada, e así permitir o lume sostido. A arma final requiriu a catro operadores. Por 1876 a arma de Gatling podería disparar ata 1.200 balas por minuto, aínda que 400 eran máis razoables.
Heckler & Koch G36

O **Heckler & Koch Gewehr Model 36** é un fusil do calibre 5.56 x 45 mm OTAN deseñado en Alemaña durante os anos noventa como substituto do HK G3. É o fusil regulamentario da *Bundeswehr* (Forzas Armadas de Alemaña) dende 1995 e das Forzas Armadas de España dende 1999. Tamén é usado por un gran número de forzas especiais e policiais do mundo.

## Descrición 
As variantes máis estendidas do G36 son:
miniatura|300px|Versión principal do H&K G36.
* **G36E**: A versión de exportación do G36 que non inclúe o punteiro láser sobre a mira óptica.
* **G36K**: Versión "carabina" un pouco máis curta.
* **G36C**: Versión de comando para corpos especiais e policía.

Tamén existe unha versión de francotirador que usa o G36 como base: o *SL9*.

## Galería de imaxes 

Ficheiro:Unidad de Operaciones Especiales in Search And Rescue exercise.jpg|Unidade de Operacións Especiais das FAS con fusís G36.
Ficheiro:HK G36 with AG36.jpg|G36 da Bundeswehr equipado co lanzagranadas AG36 e módulo láser LLM01.
Ficheiro:HKV G36.jpg|Mira óptica 3.0x con electrónica de punto vermello encima.
Ficheiro:G36 CMag.jpg|Con trípode e cargador de 100 disparos.

## Véxase tamén 
### Outros artigos 
* Llama M-82
### Ligazóns externas 
* Páxina oficial
Mererid Hopwood

**Mererid Hopwood**, nada en Cardiff en 1964, é unha poetisa galesa que fixo historia ao ser a primeira muller en gañar a Cadeira no Festival Nacional de Gales, ou Eisteddfod, seguindo a tradición na cultura galesa de lles entregar unha cadeira e unha coroa, que tamén gañou dous anos máis tarde, a aqueles escritores, poetas e personalidades senlleiros na cultura do País de Gales.

## Traxectoria 
É de Cardiff, malia que a súa familia teña as súas orixes no condado occidental de Pembrokeshire. Agora vive na vila de Llangynnwr, no condado de Carmarthenshire, co seu marido e fillos. Graduouse cunhas moi boas cualificacións e con honras de primeira clase en español e en alemá pola universidade de Aberystwyth, dependente da Universidade de Gales. Despois duns anos coma profesora de Lingua alemá na Universidade de Swansea e como directora de escritura creativa no departamento de Lingua galesa da mesma, entrou a formar parte do Arts Council of Wales no equipo do Medio e Oeste Galés. Na actualidade tamén traballa como ensinante de español nun liceo do condado de Carmarthenshire.

Presenta, tamén, un programa de televisión na canle galesa S4/C.

## Obras 
* *Sarah Kirsch* (1997)
* *Singing in Chains: Listening to Welsh Verse* (2004)
* *Seren Lowri* (2005)
* *Plentyn* (2005)

## Véxase tamén 
### Ligazóns externas 
* Breve biografía .